
Şehîd meşxelên 
Rasana gel in 


Di 70’mîn salvegera şehîdkirina Pêşewa Qazî Mihemed û hevalên wî de, xelkê Kurdistanê peymana wefadariyê digel rêbaz û armancên şehîdên rêya rizgariya Kurdistanê nû kirin. 


Her bi vê hincetê roja Pêncşemî demjimêr 9’ê serê sibê, 10’ê Xakelêweya 1396’an a Rojî, rêûresmek taybet bi boneya 10’ê Xakelêwe, Roja Şehîdên Kurdistanê li binkeya Deftera Siyasî a Hizba 
Demokrata Kurdistana îranê, bi pişikdariya birêz “Mistefa Hicrî” sekreterê giştî yê PDKÎ û endamên rêberiyê û kadr û pêşmerge û mêhvan û malbatên şehîdan hate lidarxistin. 

Di beşa Yekemîn a rêûresmê de, rêjeya leşkirî ya pêkhatî ji 4 desteyên, Hêza Pêşmerge ya Kurdistanê, Lawan, Jinan û Dewreya Destpêkî, ber bi mezarê şehîdan dest pê kir û piştre liser mezarê 
şehîdan du sirûd li jêr navên “Ey Şehîdan” û “Merêjin bom firmêskî xem” ji aliyê hêza pêşmerge ve hatin pêşkêşkirin. 

Piştre birêz Mistefa Hicrî sekreterê giştî yê PDKÎ digel “Hêro Celdiyanî” hevjîna şehîd “Çeko Rehîmî”, destegula rêz û wefadariyê li ser mezarê şehîdan danîn. 

Piştre pêşangeha wêneyan ji aliyê birêz “Mistefa Hicrî” û “Nermîn Xizrî” hevjîna şehîd “Kemal Xizrî”, şehîdê Rasanê ve hate vekirin. 

Di beşa din a rêûresmê de, li salona taybet bi rêûresmên PDKÎ de, rêûresma 10’ê Xakelêwe bi sirûda netewî ya “Ey Reqîb” û ragirtina bêstekê bêdengî bona rêzgirtin ji canê şehîdan dest bi karê 
xwe kir. 

Piştre bi hinceta Roja Şehîdên Kurdistanê ve, birêz “Hesen Şerefî” cîgirê sekreterê giştî yê PDKÎ çend gotinek pêşkêş kirin. 


Birêz Hesen Şerefî di gotinên xwe de îşare bi vê rastiyê kir ku; “Serbarê vê ku Qazî Mihemed kesatiyekî olî bû, lê hevdem kesatiyekî netewî û demokrat bû ku di çaxê xwe de komarek bi awayê 
herî modêrn û pêşkevtî ava kir, û bi vî awayî navê Komeleya J-K, û Hizba Demokrat û Komara Kurdistanê û Pêşewa tevlî hevdu bûn”. 

Birêz Şerefî herweha bas ji vê kir ku; “Komar û Pêşewa bi hev re çend sîmbolên weke sirûda netewî ya “Ey Reqîb”, navê “Pêşmerge” û “alaya Kurdistanê” bi cih hêlan ku îro rojê, ne tenê li 
Kurdistana Rojhilat, belkî li her çar parên Kurdistanê sîmbola netewî a gelê Kurd in, û pîroziya xwe parastine”. 

Cîgirê Sekreterê Giştî yê PDKÎ herweha ragehand ku; “PDKÎ weke yadgara Pêşewa Qazî Mihemed û avakerê Komara Kurdistanê bi serbilindî ve di rêbaza Pêşewa de pêngavan davêje, û bi he- 
bûna zerfiyeta xwe guncandinê, digel serdem û guherînkariyan, û herweha bona bidestxistina armancên Komara Kurdistanê berdewam e, li ser tekoşîna xwe, û bêguman têçûya vê xebatê jî, her 
çiqas giran be, bi fîdakariya xebatkarên xwe û tenanet cangorîtiyê, wê bide. 

Piştre sirûdek li jêr navê “Şehîd” ji aliyê “Korra Mûzîk” a Hizba Demokrat ve hate pêşkêşkirin. 

Paşan pexşanek ji aliyê helbestvanê pêşmerge “Mamosta Bêbeş” ve bi navê “Pepûle” hate pêşkêşkirin. 

Di dawiyê de, rêûresmê bi sirûdekê, ku ji aliyê hunermendê pêşmerge “Xulam Fethî” ve hate xwendin, dawî bi karên xwe anî. 

Kerîm Perwîzî 



“Gelek azadiyê bixwaze, gerek 
buhaya wê azadiyê jî bide”. Eva 
waneyeke buhagiran a Dr. Qasimloyê 
nemir e, ku bi xwe di pêxema azadiya 
gelê xwe de, buhaya herî mezin ya wê 
pêşkêş kir. 

Ji çaxê ku gelê Kurd dixwaze îradeya 
azadiya netewî ya xwe biselimîne, û 
pêşerojeke geş û azad ji xwe re ava 
bike, di pêxemê de qurbanî daye, û 
buhaya vê yekê jî, pêşkêş kiriye. 

Şehîdbûn di vê pêxemê de, buhaya 
herî mezin e ku, takek bi haydarî û 
bawerî ve, sermayeya herî binirx û 
bibuha, wate canê xwe dixe ser destê 
xwe, û xwebexşane aliyê “Terazû” ya 
buhayan, bona gehîştina bi azadiyan, 
girantir, û rêya sebilindiyê, rengîntir 
dike. 

Şehîdbûna di vê rêbazê de, nahê wa- 
teya lcerb û kîn û bêzariya li hember 
jiyanê, û belavkirina kerb û hirsê di 
nava cîhanê de, belkî şehîdbûn wa- 
teya pêşkêşkirin û bexşîn û dayîna 
buhayê dide, da ku nifşeke din bi 
rihetî û asûdeyî jiyana xwe berde- 
wam bike, û mirineke bi serbilindî 
hildibijêre li hember jiyaneke bi 
serşorî de. 


Wî çaxî ku serkomarê Yekemîn 
Komara di dîroka Kurd û Kurdistanê 
de, dikeve nava çendrêyekî de, bi 
şanazî ve diçe bin darê îdamê, jiber 
ku dizane ku saxmana wî, bêrêzî ye 
bi dîrok û kerameta neteweyekî, û 
şehîdbûn jî bi wateya herikîna xwînê 
ye di demarên xebata dîrokî ya gelê 
Kurd de, bona gehîştina bi azadî û 
rizgariyê. Pêşewayê gelê Kurd 


PSK'ê derheq roja Şehîdên Kurdistanê daxuyaniyek weşand 



>SK bi boneya 10'ê Xakelêweyê salvegera bidarvekirina Pêşewa û hevalên wî daxuyaniyek ji bo raya giştî belav 
kir, ku di beşek ji vê daxuyaniyê de hatiye: 


10’ê Xakelêwe, roja bidarvekirina Pêşawayê nemir û hevalên wî ye. 10’ê Xakalêwe li Kurdistana Rojhilatê wekî “Roja 
Şehîdan” hatiye pejirandin. 

Her wisa hinek partî û rexistinên Kurdistanî, ku partiya me jî yek ji wan e, ew roj wekî Roja Şehîdan pejiradine. 

Di vê rojê da bi çalakiyên cur bi cur, şehîdên Kurdistanê têne bibîranîn, welatparêz û tekoşerên Kurdistanê peymanê nû 
dikin, ku nehêlin alayê şehîdan bikeve erdê, û rêbaz û xebata wan berdewam be. 

Partiya me, Partiya Sosyalîst a Kurdistan-PSK, bi vê bonê va, li ber huzura hemû şehîdên Kurdistanê, carekî dinê kimoş 
dibe û peyman nû dike, ku heya bidestxistina armanca şehîdan, ku rizgariya gel û welat e, xebatê bike. 

PSK carekî dinê banga partî û rêxistinên welatparêz yên seranserê Kurdistanê, bi taybetî banga Parlamentoya Kurdistanê 
dike, ku 10’ê Xakalêweyê wekî Roja Şehîdan bipejirinin, daku di vê rojê da hemû Kurd pêkve şehîdên xwe bi bîr bînin. 


Hêjayî basê ye ku PSK piraniya salan, di vê rojê de beşdar dibin, û digel PDKÎ vê rojê û şehîdên Kurdistanê bi bîr tînin. 


şehîdbûnê hildibijêre, ne jiyana bi serşorî, ne mirina piştî bi salan ku di hizr û ramana kesê de nemîne û bi guman ve cîhanê 
bicih bihêle. Şehîdbûna bi vê dîtingehê doma jiyanê ye, biwatetir, û bi dengvedaneke zêdetir wê hebe, di niha û pêşerojê de. 

Dîtingeh û ramaneke weha heye ku, jiyana niha pirr ji derew û gendelî û karên xirab e, û dibêjin ku, jiyan û cîhan gerek jinav 
here û bişewite, û di jiyan û cîhana din anku pêşerojê de, tiştên bêtir li benda me bin. Ji vê dîtingehê ve şehîdbûn pêk tê ji 
şewitandina jiyanê û hilbijartina mirinê. 

Dîtingeha weha jî heye ku vê jiyanê bi hemû kêmasiyan ve, bêtir dibîne ji neman û mirinê, û piştî hemû hewl û tekoşînekê 
dibêje ku, man bêtir e ji mirinê. Di vê dîtingehê de dawiya xebatê digîje teslîmbûnê. 

Lê di mekteba Qazî û Qasimlo û Şerefkendî de, şehîdbûn pêk tê ji hilbijartina rêyekî û pêşkêşkirina buhaya herî mezin bona 
xemilandina jiyan û xebatê, ku bi kiryarekî bilind a mirovî, ji ew qasê haydarî û hişdarî û bawerî ve çavkanî digire, şehîdbûn 
dibe meşxela rê. Rêyek pir ji serwerî bona gehîştina bi hêvî û xewnên me, ku bi derfetperestî û ji xwerazîbûn û teslîmbûnê 
nagîje encamê, belkî dibe di pêxemê de buha bên dayîn û berdewam rê bên ronahî kirin, da ku rêbaza rastîn a jiyan û xebatê 
nehê têkdan û şêlûtî bi ser de zal nebe û wê danepoşe. 

Lewra Dr.Qasimloyê nemir dibêje ku, “Xelata herî baş bo şehîdan domandina rêya wan e”. Hem niha, û hem jî di pêşerojê de, 
şehîd meşxelên rêbaza rastîn û pirr ji serweriya selimandina hebûn û îradeya netewî û rizgarîxwaziyê ye, ku ev rêbaza han bi 
“Rasan” a gel berdewam dibe, û canê şehîdan ronahiyê dibexşe vê rêyê. 

PDKÎ li ber vê serbilind e, 
ku rêbaza Pêşewa didomîne 


Ta ku ji Komarê û Pêşewa bi cih 

ûalayaKurdistrane bun 


11 mehên vê Komarê de, 
ew qas girîng û binirx bûn, 
ku dîroka Kurd û mirovahi- 
yê, şanaziyê bi wan dike, û 
huner û jêhatîbûna Pêşewa 
Qazî Mihemed di bidest- 
veanîna wan de, di civaka 
Kurdewarî de, 70 salî berî 
niha nîşan da, ku çawa 
kariye ewlehî û pêkanîna 
rewşa pirr ji tebahiyê di 
civaka eşîretî ya pirr ji 
cudahî de, desteber bike, 
û hemûyan jî di bin alaya 
Kurdistanê û di pêxema ar- 
manca Kurd de kom bike. 

Komara Kurdistanê wekî 
deshilateke demokratîk 
a Kurdî di navçeyeke 
paşvemayî ya wê serdemê 
de, û dijberiya welatên 
navçeyê, digel wê ko- 
mara sawa û berberekaniya 
zilhêzên wê demê, di 
çarçovea berjewendiyên 
xwe de, derfeta domandina 


K urdistanmedia: Deftera Siyasî 
ya PDKÎ bi boneya 10'ê Xake- 
lêweyê roja şehîdên Kurdisatanê 
daxuyaniyek belav kir. 

Deqa daxuyaniyê weha ye: 

Daxuyaniya Deftera Siyasî ya 
PDKÎ bi boneya 70'emîn salvegera 
şehîdkirina Pêşewa Qazî Mihemed 

Roja 10'ê Xakelêweya îsal (1396)'an, 
70 sal bi ser şehîdkirina Pêşewa Qazî 
Mihemed serokê Komara Kurdis- 
tanê re derbaz dibe, Pêşewayek ku 
bingehdanerê PDKÎ û avakerê yekem 
kiyana Kurdî li awayê Komarî di 
beşek ji Kurdistana Rojhilata de bû, 
du diyarde ku di pvajoya xebata Kurd 
bo gihîştina bi hêviyên xwe de, girîng 
û xala werçerxana dîrokî a Kurd bûn 
ber bi serhildan û serdemîbûnê ve. 

Qazî Mihemed kurê Qazî Elî di sala 
1279'an de (1900 a Zayînî) li bajarê 
Mehabadê de, di nava malbateke 
Kurdperwer û xwedîçand de ji dayîk 
bû, û di temenê 7 saliyê de, xwendin 
û fêrbûnê dest pê dike, û li gora çûna 
serê a temenê xwe, pileyên xwend- 
inê jî, di warê zanistên cur bi cur de, 
dibirre, û her di temenê ciwaniyê de, 
ji bilî zimanê Farsî di zimanên Erebî, 
Îngilîzî û Rûsî de jî, şarezayiyê bi dest 
tîne. Her lewra jî piştî koça dawiyê a 
bavê xwe, dibe Qazî di bajarê Me- 
habadê de, û di vê erk û wezîfeya xwe 
de, bi awayekî dadperwerane, reftarê 
dike ku ew yek dibe cihê baweriya bi 
wî di nava civatên xelkê de. Ew nav û 
navdarbûn demekê geşe kir, û zêdetir 


vegeşiya, ku serokatiya îdareya çand 
a niha, û ewqafê girte stûyê xwe, û 
di girîngîdana bi karûbarên civakî 
û handana xelkê bo aliyê zanist û 
xwendin û fêrbûnê bi hemû hêza xwe 
tekoşîn kir. 

Ji taybetmendiyên herî bilind ên 
Pêşewa bihêzbûna bîra azadîxwaziyê 
û welatparêziyê û Kurdperweriyê 
bû ku ew yek tevlî bangewaza bo 
rizgariya neteweya Kurd û rêzdanîn 
bo mafên mirovan bû. 

Her ew hest û baweriya jî ew hay 
(han) da, ku endametiya Komeleya 
J-K ku di 25'ê Gelawêja sala 1321'an 
de, hatibû avakirin, qebûl bike, û 
wê vegeşîne, û piştî sê salan avaki- 
rina wê li ser bingeha teşkîlatî ya vê 
rêkxirawê, bi navek û bi nawerokeke 
serdemiyanetir û demokratîtir PDKÎ 
di 25'ê Gelawêja sala 1325'an de ava 
bike. 

Her ji wir ve, û li ser bingeha baweri- 
yên PDKÎ û bi hewla rêbertiya vê 
hizbê û bi mifahwergirtina ji der- 
feta dîrokî ya serdema şerê duyem 
ê cîhanî û rewşa taybetî li beşek 
ji Kurdisatana Rojhilata, pêngav 
ber bi bidestveanîna hêviyên Kurd 
û armancên xwe hilgirt, û di 2'ê 
Rêbendana sala 1324'an de, yekem 
hikûmeta Kurdî di forma Komarî de 
ragehand, û wekî Pêşewayê Kurd û 
Komarê hate binavkirin. Edî ji vir ve 
nave J-K û PDKÎ û Komara Kurdis- 
tanê û Pêşewa tîkelî hev bûn. 

Deskevtên Komara Kurdistanê bo 
neteweya Kurd ew jî di heyama tenê 


temenê vê komarê nedanê, û pîlanên 
dariştî bo canemergkirina wê, bi riya 
hêza leşkerî a rejîma paşatiyê di îranê 
de, bi rê ve çû. 

Piştî jinavbirina Komara Kurdis- 
tanê Pêşewa Qazî Mihemed, Mi- 
hemedhusên Xanê Seyfî Qazî û 
Ebulqasim Serdrê Qazî li sibehiya 
roja 10'ê Xakelêweya 1326'an, li 
bajarê Mehabadê, li qada Çarçira 
cihê ragehandina Komara Kurdistanê 
hatin bidarvekirin, û hatin şehîdkirin. 
Piştre jî desteyeke din ji berpirsyarên 
Komara Kurdistanê hatin bidarveki- 
rin, diyare pêş wan îdaman, hejmarek 
ji karbidestên PDKÎ û Komarê jî 
hatibûn girtin. 

Bi vî rengî temenê Komara Kurdis- 
tanê mixabin, dawî pê hate anîn, lê 
ya ku ji Komarê û Pêşewa bi cih ma, 
PDKÎ û armancên Komara Kurd- 
istanê û sembolên wan wekî sirûda 
neteweyî ya Ey Reqîb, navê Pêşmerge 
û alaya Kurdistranê bûn, ku îrorojê 
ne tenê her li Kurdistana Rojhgilat, 
belkû di hemû parçeyên Kurdistanê 
de, remza neteweyî ya Kurd in, û 
pîroziya xwe parastine, bi taybetî ku 
alaya Komarê bi awayekî fermî di 
parçeyeke rizgarkirî de, pêlan dide, 
û pêşmerge bi canghorîtiya xwe di 
hemberî dagîrkar û terorîstên dewletî 
û nadewletî de, navdarbûneke cîhanî 
bi dest xistine, û sirûda Ey Reqîb di 
boneyên resmî de, tê gotin. Hizba 
Pêşewa jî piştî 70 salan tekoşîn û 
qurbanîdan, di pêxema bidestveanîna 
deskevtên Komara Kurdistanê û 
dabînbûna maf û azadiyên Kurd de 
xebat û tekoşîn li dijî deshilata Teh- 


ranê, deshilatek ku li dijî demokrasî 
û mafê mirovan, mafê neteweyî û 
yeksaniya jin û mêran, û neteba digel 
riha serdem de ye, û di pêvajoya 
xebata nû de, ji hemû şêwazên rewa 
ên wê xebatê mifahê werdigre, forma 
niha ya vê xebatê di Rasana Rojhilat 
de xwe dibîne, ku di du salên borî 
de, di pêxema pêkvegirêdana xebata 
çiya û bajar hate holê, û dilgermî û 
hêviyeke nû da civatên xelkê Kurd- 
isatana Rojhilat, û moral û hêzeke nû 
di têkoşerên Demokrat de pêk aniye. 

Lewra PDKÎ wekî yadgareke Pêşewa 
û avakrerê Komara Kurdistanê bi ser- 
bilindî ve, li rêbaza Pêşewa de pên- 
gavan hildigre, û bi hebûna riha xwe 
rêkxistina digel serdem û guherînkari- 
yan, bona bidestxistina armancên 
Komara Kurdistanê, di nava tekoşînê 
de ye, û bêguman nirxa vê xebatê 
jî herçend giran be, bi fedakariya 
tekoşerên wê, û heta xwegorîkirina 
wan cîbicî dike. 

Di 70'emîn salvegera şehîdkirina 
Pêşewa Qazî Mihemed de, ya ku pêy- 
wendiya wê bi rewşa Kurd bi giştî ve 
heye, ew e ku xebata Kurd di hemû 
parçeyên Kurdistanê de, hevdem di 
holê de ye, û Kurd wekî neteweyeke 
ji maf û azadiyê bêparkirî, di bîrûraya 
giştî a cîhanê de, berevajiyê eva ku 
dijmin bi nerewa û nerast dabûn 
nasandin, niha bi awayekî rewa û rast, 
demokratbûn, û aştîxwazî û pêkkirin 
û bawermendbûna bi mafê mirovan 
selimandiye, û bi xebat û taybet- 
mendiyên mirovî ve, cih û pêgeheke 
taybetî di bîr û raya giştî a cîhanê de 
bo xwe desteber kiriye. 

Di 70'emîn salvegera şehîdkirina 
Pêşewa Qazî Mihemed pêşewayê 
Kurd û Komarê, wekî hizba yadigara 
Pêşewa carek din em pêdagirî dikin 
li ser armancên neteweyî ên wî, û 
berdewamiya xebatê heya serkevtinê 
hêvî dikin, û bi piştevaniya berfireh 
ya têkoşerên neteweyî ên Kurd û siya- 
seta rast û fedakariya têkoşerên De- 
mokrat em piştqahîm in, û bi vî rengî 
riha pak ya Pêşewa û hemû şehîdên 
Kurdistanê şad û razî bikin. 

Riha Pêşewayê nemir û hemû şehîdên 
Kurdistanê şad be 

Rêbaza wan pirr rêvîng be 

Em hêvî dikin ku Kurd serkeve, û 
bigihîje armancên xwe 

PDKÎ 

Deftera Siyasî 

8'ê Xakelêweya sala 1396 
28'ê Adara 2017 

Rêûresma 10’ê Xakelêwe li Navenda 3 
va Kurdistanê bi rê ve cû 


Rêzgirtina ji “Roja Şehîdên Kurdis- 
tanê” li Kurdistana Roihilat 



K esayetiyekî naskirî ê navçeya Bokanê û bavê pêşmergeyekî PDKl koça 
dawiyê kir. 


K esayetiyekî xweşnav ê navçeya Urmiyê û bavê pêşmergeyekî PDKI 
koça dawiyê kir. 


Li gora nûçeya ku gihaye 
malpera Kurdistanmedia, 
kak Hesen Xizirpûr xelkê 
Bokanê, bavê Hesen Xizirpûr 
û mamê Se'idûn Xizirpûr 
pêşmergeyên PDKI ku bo 
serdana wan hatibû Başûra 
Kurdistanê, roja 12'ê Xake- 
lêweyê di temenê 68 saliyê 
de, bi sedema sekinîna ji 
nişkêve a dil, di binkeya 
Azadiyê a ya PDKÎ li bajarê 
Koyê de, koça dawiyê kir. 



Li gora nûçeya ku gihîştiye 
malpera Kurdistanmedia, 
êvariya roja 13'ê Xakelêweyê, 

Ebas Zencîrî kurê Hecî Salih 
û bavê pêşmergeyekî PDKÎ bi 
navê Selîm Zencîrî bi sedema 
nexweşiya penceşêrê di yek ji 
nexweşxaneyên Urmiyê de çû 
ber rehmetê. 

Xwedêjêrazî Ebas Zencîrî sala 1324'an di malbateke kurdperwer a naskirî de, di 
gundê Balûlan a ser bi navçeya Tirgewer de ji dayîk bûye, û piştre li gundê Kanî 
Qizanê akincî dibe. 



Mala navbirî di çend dehikên borî de, cihê bêhnvedana pêşmergeyên PDKÎ bû. 

Kak Husên heya dema koça dawiyê jî, kesekî wefadar bi hizbê, û endamekî 
dilsoj ê PDKÎ bû, û berdewam bi şanazî ve bas ji rêbaza PDKÎ dikir, û xema vê 
hizbê dixwar. 

PDKÎ bi boneya koça bêwext a Mam Husên Xizirpûr sersaxiyê dibêje malbat, û 
kes û karê navbirî, û xwe şirîkê xema wan dizane. 

v_ J 


Navbirî kesayetiyekî welatparêz û naskirî ê bajarê Urmiyê bû. Di heyama salên 
borî de, bi vê sedemê ve ku kurê wî di nava refên PDKÎ de ye, çendîn carî ji 
aliyê îtila'ata rejîmê ve hate girtin û îşkencekirin, lê navbirî bo bistekê jî dudilî 
di hemberî rêbaza kurê xwe de ji xwe nîşan neda, û hemû demekê bi şanazî ve 
bas ji rêbaza PDKÎ dikir. Termê xwedêjêrazî Ebas Zencîrî êvariya heman rojê di 
nava girseya xelkê navçeyê de, û di gundê Kanî Qizanê bi axê hate spartin. 

PDKÎ sersaxiyê dibêje malbata xwedêjêrazî, û xwe şirîkê xemên wan dizane, û 
sebr û tehemulê ji wan re bi hêvî dixwaze. 

Elborz Ro’înten 


Kurd û destûra nû ya Turkiyê 
Guherîna zagona Turkiyê ku guherîna 
sîstema deshilatdariyê jî bi dû xwe 
re tîne, yek ji mijarên herî çarenivîs- 
saz ên welatê Turkiyê ye ku, di 16’ê 
Aprilê de vê bikeve refrandomê. Ew 
guherînkariya han wê girîngiyekî 
taybet hebe bo Turkiyê, jiber ku wê 
sîstema çendîn salî biguhere û beşek 
din ji zagona Turkiyê ku di sala 
1982’an de ku bi zagona kûdetaya 
“Ken’an Ewren” tê naskirin, wê bê 
guhertin. 


Kurd û destûra nû ya Turkiyê 


nû ku ji 18 
madeyan pêk 
tê ji aliyê 
parlimana 
Turkiyê ve 
hate pejiran- 
din. 

Niha jî li 
gund û ba- 
jarên Turkiyê 
û Kurdistana 
Bakûr de 


Guherîna vê zagonê di pirograma 
hemû partiyên din de heye, û tenanet 
di çend salên derbazbûyî de beşek ji 
vê zagonê ku di qazanca gelê Kurd de 
bû hate guhertin. Lê guherînkariya vê 
carê ku di 18 xalan de hatiye darê- 
tin, bona guherîna sîstema parlimanî 
ye bo sîstema serokatiyê ye, ku eva 
jî daxwaza Receb Teyîb Erdoxan ê 
serkomarê niha yê Turkiyê û serok û 
avakerê AKP ye ku, bi yek ji siyaset- 
vanên herî bibandor di 2 dehikên der- 
bazbûyî di Turkiyê de tê hesibandin 
ku, kariye di hemû hilbijartinên 15 
salên derbazbûyî di Turkiyê de, û berî 
wan hilbijartina bajêrvaniya îstem- 
bolê de jî, serkevtinê bidest bixe, û 
niha jî xwediyê gelaleyeke ye bo sala 
2023’an ku têde dixwaze di 100’mîn 
salvegera avakirina Sîstema Komarî 
di Turkiyê de, welatê xwe di warê 
aborî û hêz de bixe nava 10 welatên 
sereke ên cîhanê de. 


Erdoxan vê guherînkariyê û anîna 
sîtema nû bi hewcehiyekê bona 
gehîştina Turkiyê bi vê wîzonê di- 
zane, lewra AKP’ê di sala derbazbûyî 
de û bitaybetî di dema birêveçûna 
Pêvajoya Aşîtiyê de, hewla vê 
guherînê û gellek guherînkariyê din 
bitaybetî digel HDP’ê dest pê kir, 
lê tu yek ji wan negehîştin encamê, 
û tenanet piştî biserketina di hilbi- 
jartinên sala derbazbûyî de û bidestx- 
istina 82 kursiyan ji aliyê HDP’ê ve, 
û derketina aloziyan di navbera herdu 
pariyan de, û jinavçûna Pêvajoya 
Aşîtiyê û derketina şer û pevçûnan di 
Turkiye û Kurdistana Bakûr de, çend 
heyvan berî niha li ser destpêşxeriya 
MHP’ê, bingeha wan guherînkari- 
yan digel AKP’ê hate dayîn û paketa 



bangeşeya 
pejiran- 
dina vê 
guherînkari- 
yê ji aliyê xelkê ve tê kirin û herweha 
dijberên vê guherînkariyê jî ku CHP 
û HDP û gellek partiyên din ji xwe 
digire, hewla retkirinê didin. 


Bona vê ku pêgeha piştevan û 
dijberên vê guherînkariyê û pêgeha 
gelê Kurd di guherînkariyên zagona 
Turkiyê de bê şirovekirin, di despêkê 
de bi kurtî emê bas ji madeyên nû ên 
vê zagonê bikin, bona vê ku bi ber- 
çavronî mijar bê şirovekirin. 

Madeya 1 : Madeya Nehemîn a 
zagona Turkiyê ku dibêje dadwer 
serbixwe ne, wê peyva “Bê Alî” jî 
pêve bê zêdekirin û bi vî awayî dibe; 
“Dadwerên serbixwe û bê alî. 
Madeya 2 : Madeya 75 a zagona berê 
ku dibêje 500 endamên parlimanê, 
wê bo 600 Endamên parlimanê bê 
guherîn. 


Madeya 3 : Benda Yekem û madeya 
76 a zagona berê, hejmara 26 heyvan 
wê bo 18 heyvan biguhere û di benda 
duyem de risteya, “Ewên ku xizmeta 
leşkirî nekirine”, wê bo “Rewiyay- 
iyên xizmeta leşkirî” biguhere. 
Madeya 4 : Madeya 77 a zagona berê 
wê bê guhertin bi vî awayî; “Hilbi- 
jartinên serkomarî û parlimana Tur- 
kiyê 5 salan carekî wê bê lidarxistin 
û endam parliman dikare careke din 
ji xwe berbijêr bike, û hekî di hilbi- 
jartina serkomar de jî, berbijên nekarî 
dengên piraniya dengan bidest bixe, 
wê qonaxa duyemîn a hilbijartinê bi 
rê ve here”. 


Madeya 5 : Madeya 78 a zagona berê 
wê bê guhertin bi vî awayî; “Erkên 
parlimana Turkiyê wê yasa danîn, 
yasa guherîn û nehêlana yasayan 
be. Yasaya bûdce û hisaba diyarîkirî 
şirove û dipejirîne. Çapa Pere û rage- 
handina şer û pejirandina lihevkirinên 
navnetewî û biryardan li ser bexşînên 
giştî û taybetî bi zorîneya 3 liser 5 a 
parlimanê û herweha bicihanîna erk 
û mafên din ên diyarîkirî di zagona 


Turkiyê de, diyarî dike”. 

Madeya 6 : Madeya 98 a zagona berê, 
wê bê guherîn bi vî awayî; “Parlima- 
na Turkiyê ji rêya lêkolîna parlimanî 
û şiroveya giştî û lêpirsîna parlimanê 
û ji rêya pirsyarên nivîskî û wergirtina 
zaniyariyan, erkên xwe ên çavedêriyê 
bi rê ve dibe. Lêkolîna parlimanê 
bona lêkolîna ji mijareke diyarîkirî 
,bi merema bidestxistina zaniyariyan 
hewce ye. Şirovekirina giştî bi mer- 
ema şirovekirina mijareke diyarîkirî ji 
çalakiyên hukûmet û xelkê di civîna 
giştî a parlimanê de ye. Lêkolîna par- 
limanê ji serkomar û cîgir û wezîrên 
wî/wê li ser wan mijaran ku di benda 
pênc û şeş û heftem a madeya 106 
a zagonê hatine diyarîkirin, pirsyar 
bi nivîskî, pirsyara endaman e li 
serkomar û cîgir û wezîrên wî/wê, bi 
merca bersivdanê di heyamê kêmtir ji 
15 rojan de. 


Şêweya destpêkirin û encamdana 
erkên ku hatine baskirin li gorî pey- 
rewa hundirîn a parlimanê û yasayên 
peywendîdar wê bibe. 


Madeya 7 : madeya 101 a zagona berê 
diguhere û di wir de amaje bi mercên 
serkomar dike ku gerek temenê wî/ 
wê pitir ji 40 saliyê be û regeznameya 
Komara Turkiyê hebe û rasterast bo 
heyamê 5 salan ji aliyê xelkê ve bê 
hilbijartin, û gerek ji aliyê partiyekî 
be ku di hilbijartina herî dawiyê de, 
aliyê kêm%50 dengan bidest xistibe 
û 100 hizar deng bidest xistibe tê 
hilbijartin, û her kesek tenê dikare 
2 gerran bibe serkomar. Hilbijartina 
serkomar di çend qonaxan de tê 
encam dayîn, hekî piraniya diyarîkirî 
bidest nexistibe, hilbijartin wê here 
gerra duyem, û herweha çavaniya 
hilbijartinê li gorî yasayê tê rêkxistin. 
Madeya 8 : Madeya 104 a zagona 
berê tê guherîn û têde dibêje; 
“Serkomar berpirsê deshilata 
cîbicîkirinê ye û cîgirên xwe û 
kabîneya hikûmetê diyarî dike û 
hikûmetê bi rê ve dibe. Serokê deshi- 


latên herî bilind diyarî dike û jikar der 
dixe, û nûneratiya xelk û dewleta Tur- 
kiyê dike û madeyên zagonê birêve 
dibe, û hekî hewce be di despêka 
sala nû ya yasa danînê de daxive û 
pirograman li ser mijarên cuda cuda 
birêbe dibe, bi navê parlimanê sero- 
katiya hêzên çekdar dike û siyaseta 
Encumena Asayîşa Netewî dadirêje, 
û peywendiyên Turikye û welatên din 
rêk dixe û nûnerên welatên bîhanî 
qebûl dike û ...hwd”. 


Madeya 9 : Madeya 105 a destûra 
berê tê guhertin û tê de bas ji ça- 
vaniya lêpirsîna ji serkomar dike 
dema tawanekî encam bide, û eva jî 
bi dengê piraniya perlemanê wê bê 
encamdan û mîkanîzma wî karî tê 
diyarîkirin. 


Madeya 10 : Madeya 106 a zagona 
berê tê guherîn û têde îşare bi ça- 
vaniya kar û danîna cîgir û wezîr û 
wekaletan ji aliyê serkomar ve dike 
û herweha bi her sedemekî serkomar 
nekare erkên xwe cîbicî bike, di 
heyam 45 rojan de wê hilbijartin bê 
encamdan, û hekî parlimanê jî kêmtir 
ji salekî dem mabe, wê parliman jî bê 
nûkirin. 


Herweha hesaneya (parêzbendiya) 
endamên parlimanê dide bi wezîr 
û cîgirên serkomar ku li derveyî 
parlimanê têne diyarîkirin. Herweha 
çavaniya wergirtina hesaneyê û dest- 
pêkirina lêpirsînan di dema encam- 
dana tawanan diyarî dike. 


Madeya 11 : Madeya 116 a zagona 
berê bi vî awayî tê guherîn; “Parliman 
dikare bi zorîneya 3 liser 5 a endamên 
parlimanê biryarê bide hilbijartina 
parliman û serkomar bê nûkirin, her- 
weha serkomar jî dikare hilbijartinên 
parlimanê nû bike, bi mercê nûkirina 
hilbijartina xwe,û herweha di dema 
nûkirinê de ev gerra serkomariyê jê re 
tê hesibandin. 

Madeya 12 : madeya 119 a zagona 
berê tê guherîn, bi awayekî ku, 
çavaniya ragehandina rewşa awarte 
di demekî diyarîkirî de û çavaniya 
birêvebirina karûbarên hikûmetê ji 
aliyê hikûmetê ve diyarî dike. 

Madeya 13 : bi madeya 142 a zagona 
berê bendek hatiye zêdekirin ku têde 
amaje bi çavaniya damezirandina 
dadgeha leşkirî dike ku xincî dis- 
iplînên şer, avakirina vê dadgehê girê 
dide bi hebûna şer. 

Madeya 14 : Serbarê çend 
guherînkariyan di madeya 159’ê de, 
çavaniya destnîşankirina endamên 
Encumena Dadwer û Dozgerê Giştî 
ku ji 13 endaman pêk tê ji aliyê 
serkomar ve, ku hevdem serokê 
vê encumenê û Wezîrê Dadê û 2 
şêvirmendên wî/wê ye. Herweha 
beşek zêde ji wan endaman ji aliyê 
serkomar ve bi awayê rasteras û 
nerasterast tên diyarîkirin. Herweha 
çavaniya destnîşankirina endameke 
nû di dema nemana endameke din de 
diyarî dike. 

Madeya 15 : Madeya 161 a zagona 
berê ku taybete bi mijara bûdce ye, 
tê guherîn û bas ji vê yekê dike ku, 
serkomar bemame û bûdceya yek 
salî bo hemû wezaret û dezga û 
desteyên hikûmetê diyarî dike û bona 
şirovekirinê dişîne parlimanê û li wir 
tê pejirandin. 

Madeya 16ûl7ûl8bi giştî çavaniya 
guherîna madeyên zagona berê bona 
guncandina digel zagona nû de ye, 
ku hejmarek zêde ji made û bendên 
wê têne guherîn. Jiber ku sîstema 
birêveberiya Turkiyê ji parlimanî ve 
diguhere bo serokatiyê. 

Ev 18 made bi hejmar kêm in, lê di 
naverok de gelek mijaran di Turkiyê 
de diguhere. Di despêkê de bi kurtî 
sedema razîbûn û dijatya hêz û aliyên 
siyasî di qada siyaseta Turkiyê de emê 
bas bikin. 

Hêz û aliyên razî: 

AKP û MHP ku weke hêzên sereke 
yê piştevanê vê guherînkariyê ne û 
darêtina vê guherînkariyê jî ji aliyê 
wan ve hatiye encamdan, sedema 
hewcehiya bi vê guherînkariyê 
weha şirove dikin: “Sîstema niha ya 
Turkiyê ku berhema kûdetaya sala 
1980’î a serleşkirê Turkiyê “Ken’an 
Ewren” e, û wî deshilata cîbicîkirinê 
di navbera serkomar û serokwezîr de 
ku hikûmetê jî li xwe digire parve 
kiriye, û piştre bi xwe bûye serkomar, 
wate serkomarek bi deshilatên zêde 
ve daniye bi bê lêpirsînê. Herweha di 
hinek waran de hekî serkomar û se- 
rokwezîr xwediyê nêrînê cuda bin, wê 
kêşe û alozî derkevin holê û ewlehiya 


welat tevlîhev 
dike, bitaybetî 
piştî guherîna 
şêweya hilbijar- 
tina serkomar 
li parlimanî ve 
bo hilbijartina 
rasterast di nava 
xelkê de. Her- 
weha sîstema 
niha xwediyê 
arîşe û astengên 
zêde ye ku dibine 
sedema rêve- 
beriyeke xirab û 
gendeliya îdarî 
û gellek mijarên 
din ku nikarin 
di rewşa niha ya 
Turkyê de ber- 
sivder bin, lewra 
remza pêşkevtin 
û gehîştina bi ar- 
mancên wîzyona 
2023 a Turkiyê 
û AKP, di gireva 
vê guherînê de 
ye. AKP herweha 
gotinên her du 

serkomarên berê yê Turkiyê “Silêman 
Demîrêl” û “Turgut Uzal” li hember 
hewcehiya hebûna sîstemekî bi vî 
rengî, weke belge bo selimandina 
rastî û dirustiya guherînkariyê dixin 
ber bas. 

Hêz û aliyên dijber: 

HDP û CHP û gellek hêz û aliyên 
din li dijî vê guherînkariyê ne. Ew 
guherîna wan 18 madeyan bi guherîna 
rejîmê dihesibînin, û tenanet bas 
ji vê dikin ku piştî serkevtina vê 
guherînkariyê di refrandomê de, 
hikûmet dibe takekesî û yek kes 
hikûmetê bi rê ve dibe, û eva jî dibe 
dîktatorî û tenanet ev deshilatên ku 
di destûra nû de bo serkomr hatine 
dayîn, ji deshikata “Paşa” jî zêdetir 
in, û bi tewahî parliman lewaz kiriye 
û nikre çavedêriyê biser hikûmetê 
de bike.Herweha bi diyarîkirina 
endamên encumena dadweriyê û 
dozgerê giştî bi tewahî dest biser 
deshilata Dadê de digre û eva jî 
dîktatoriyê berhem tîne. Herweha ev 
deshilatên ku serkomar bona nûkirina 
parlimanê ku bi hiloşandina parli- 
manê tê navbirin û deshilatên din ên 
weke diyrîkirina serokê gellek deste 
û dezgeh û biryarên di dema rewşa 
awarte de, Turkiyê ber bi dîktatorî û 
biryara takekesiyê ve dibe. 

Kurdên Turkiyê: 

Beşekji gelê Kurd di çarçoveya AKP 
de razî ne bi guherîn zagona Turkiyê 
ku rêjeya wan Kurdan ne diyar e, û 
beşek ku xwe nêzîk ji HDP dibînin bi 





AK PARTI 


pejirandin an jî ret kirina vê zagonê 
ji aliyê xelkê ve, serkevtin û gehîştina 
Kurdan bi mafê xwe, girêdayî ye bi 
rêkxistin û yekxistina hêza Kurd, eva 
jî merc nine ku hemû di hêzekî de Mn, 
belkî dikare di çend hêzên hemaheng 

de be 


tewahî li dijî vê guherînê ne. 

Eva ku zelal û eşkere ye eva ye ku, 
di zagona nû de tu tiştek bo gelê 
Kurd nehatiye dayîn, jiber ku yek ji 
sedemên sereke beşdamebûna Kurdan 
di nivîsandina vê zagonê de bû. 
Nasyonalîstên Turk ne tenê di vê 
zagona nû de, belkî di sedsalên 
derbazbûyî de di nivîsandina zagona 
Turkiyê de xwedî rol bûne û sedema 
sereke ya zulm û zordariya di Turkiyê 
de bûne, lê zulm û zordariya vê carê 
ya li ser Kurdan, beşek zêde dikeve 
stûyê gelê Kurd bi xwe, jiber ku piştî 
serkevtina di hilbijartinê de û bidestx- 
istina pitir ji 80 kursiyên parlimana 
Turkiyê, dikarîn siyasetekî weha 
bigirine pêşiya xwe ku di nivîsandina 
zagona nû ya Turkiyê de rolê bilîzin. 
Hekî danûstanên di navbera AKP û 
HDP de berdewam ban, niha hinek 
made di zagona nû de hebûn ku bi 
qazanca gelê Kurd bûn, jiber ku hêza 
MHP û HDP weke yek in, lê mixabin 
niha bas ji xwastekên MHP tê kirin û 
Kurd bêpar e. Jiber ku hemû mercên 


MHP avakirina Turkiyayekê ye ku bi 
qazanca gelê Kurd nebe. 

Çalakvan û siyasetvanên Kurd li 
Kurdistana Bakûr gerek pêdeçûnê bi 
ser siyasetên xwe de bikin, ka gelo 
çima ber bi paşve çûn?, da ku bibe 
waneyek bo pêşerojê. Niha Kurd ni- 
karê bê lêkolîn pêngavan ber bi pêşve 
bavêje, lewra gerek hûrbînî liser vê 
siyaseta şaş a gelê Kurd were kirin. 
Herweha hekî di Turkiyê de zagonek 
weha bê nivîsndin ku rengvedana 
astengên di nava Turkiyê de nebe, bê 
guman sibê an 2 sibê carek din asteng 
wê derkevin holê, û turkiye jî nikare 
bê çareseriya wan astengan, bigîje 
armancên xwe yên diyarîkirî. 

Bi kurtî bi pejirandin an jî ret kirina 
vê zagonê ji aliyê xelkê ve, serkev- 
tin û gehîştina Kurdan bi mafê xwe, 
girêdayî ye bi rêkxistin û yekxistina 
hêza Kurd, eva jî merc nine ku hemû 
di hêzekî de bin, belkî dikare di çend 
hêzên hemaheng de be, lewra jî gerek 
Kurd bo vê yekê bixebite. 








Agirî 


Hejmar (299) R O j e v 


04 - 04-2017 


1 


Nerîna 

Lîderan 



Erdoxan: “Demildest vê 
alayê li Kerkûkê bînin 
xwarê”. 



Çavuşoglu: “Mafê Encu- 
mena Parêzgeha Kerkûkê 
tuneye, ku referandomê 
bike. Tenê ev encumen di- 
kare daxwaza referandomê 
ya Kerkûkê, bigihîne Bex- 
dayê”. 



Ebadî: “Em rê nadin tu 
destwerdanên ji derve”. 



Mihemed Silêmanî 



ya tevgera siyasî a Kurd de diguhere. 
Demekê ku di pêşwazîkirina ne- 
wroza îsal de, şîpela axabaniyan bûne 
serçopîkêşa wê bîranîna neteweyî, 
bêguman berhema tekoşîna çendîn 
salî ya xortên wê ye di pêxema ar- 
manca rizgariya neteweyî de. 

Bilindragirtina yad û bîra newrozê 
bi axabaniyan, nîşaneya hişyarî û 
serwextiya siyasî û neteweyî a gelê 
Kurd div ê beşa Kurdistanê de ye, û 
di byaveke din de jî, bêzarî û ner- 
azîbûna li dijî hikûmeta axûndî a 
îranê ye. Deshilatdarên Tehranê û 
neyarên tevgera rizgarîxwaziya gelê 
Kurd de, dilê xwe bi vê xweş kiribûn, 
ku êdî tiştek bi nave şoreş û hesta 
berbirûbûnê di nava hêzên siyasî û 
têkoşerên Rojhilata Kurdistanê de 
nemaye, û ji vê kanalê ve hewl didan, 
ku tovê bêhêvîtiyê di nava dilê xelkê 
de biçînin. 

Lê Rasan û newroza axabaniyan, ew 
xewna karbidestên leşkerî kire bilqa 
ser avê, û ya k u rejîm û hevbaskên 
wê, bîr jî, jê nedikirin, niha bi çavên 
xwe dibînin, û hest pê dikin, û yekrêzî 
û yekdengî û hevpiştiya neteweyî û 
pêwendiya xebata çiya û bajar ji wan 
re eşkere bûye. 

Di welatekê de, ku xelk hest bi 
hebûna xwe neke, û ji vê xêr û bêra 
welatê xwe bihê dûrxistin, û her cure 
azadiyeke eşkerekirina boçûnan lê 
bihê zewtkirin, nîşaneya zalbûna 
rewşa siyasî û emnî ye, û ya niha û 
salên borî, di îranê û Kurdistanê de bi 
rê ve çûn, dirêjkiriya siyaseta serkut û 
tirsandinê, ya rejîma axûndî di hem- 
berî gelên welat de bûye. 


Tekoşîna hevbeş û pilatforma 
neteweyî li ser bingeha berjewendiya 
giştî ya xelkê Kurdistanê ku hêzên 
siyasî ên Rojhilata Kurdistanê li 
dewra maseyê kom bike, bêguman 
bandora wê li ser rewşa navxwe ya 
welat dibe, û ew yekgirtina siyasî 
niha hewcehiyeke dîrokî ye. Lewra jî 
dibe ku Rasan û newroza axabaniyan 
bi destpêka dewreyeke nû ji dîroka 
serhildana tevgera rizgarîxwaziya 
Kurd bihê danîn, û hewl bête dayîn ku 
hemû aliyek piştevanê vegeşandin, û 
bihêzkirina vê tevgera sertaserî bin. 


PDKÎ bi destpêkirina 
xebata siyasî û çekdarî li 
jêr navê Rasanê de, cardin 
pêşengbûna xwe selimand, 
û her di vê derheqê de jî, 
bi dirêjahiya dîroka xwe, li 
serveyî hizb û rêkxirawên 
din ên Rojhilata Kurdistanê 
bûye. Berhema xebat û 
tekoşîna salekê berî niha, 
ku di bin diruşma Rasanê 
de li Rojhilata Kurdistanê 
dest pê kir, komeke çemk 
û faktên bê bingeh li ser 
hêz û nifûza PDKÎ pûç 
kirin. Gellek hêz û deste û 
alî li ser vê baweriyê bûn, 
ku êdî PDKÎ ew hêza wê ya caran 
nemaye, ku bikare şoreşê di Kurdis- 
tanê vegeşîne, û bi hêzê ve berbirûyê 
rejîma teroroîst a axûndî a îranê bibe, 
lê niha berevajiya wê rast e. 


Newroza îsal, newroza axabaniyan, bi 
xweşî ve şîpelên beşdarî û hatina bo 
nava qadê ya tex û qatan, karbidest bi 
tewahî nîgeran kirin, û bo dapoşîna 
nîgeraniyên xwe jî, wan dest kirin 
bi azardana xelkê, her wekî pîşeya 
xwe ya derbazbûyî. Rasan û newroza 
axabaniyan, li serhildana dîroka nû ya 
gelê me de, girîngî û taybetmendiya 
xûya û berçav ya xwe, wergirtiye, 
û dengbilindkirin, û pêşwazîkirina 
ji newrozê li jêr diruşma 'em jî 
hêvinê piraktîzekirina axabaniyan in' 
nîşaneya peyama siyasî û teşkîlatî ye 
di navxwe ya Rojhilat ve bo têkoşerên 
azadîxwaz ên çiya. 


Tevgera şoreşgerî di Rojhilata Kurdis- 
tanê de, bi ser gellek qonaxên nexweş 
û tarî û kendalkorên siyasî û civakî 
de zal bûye, û bi alîkarî û dilgermî û 
piştevaniya berfireh ya civatên xelkê 
Kurdistanê, li ser bingeha form û 
metod û mîkanîzma berkar de, pêva- 
joya xebat û berxwedana xwe doman- 
diye. Destpêkirina xebata siyasî û 
çekdarî li jêr diruşma Rasanê de, bi 
xatircemî ve, bandoreke gellek kûr û 
mezin li ser rewşa siyasî û rêkxistinî 
di nava hêzên têkoşer ên Rojhilata 
Kurdistanê de daniye. Niha jî ji hemû 
demekê zêdetir xebata bajar û çiya 
hewcehiya wê bi yekrêzî û hevpiştiya 
giştî heye, û serhevxistina hêz û 
nifûza siyasî û teşkîlatî, di navxwe ya 
welat de, parsenga hêzê li berjewendi- 

ji PDKÎ û hevjînê xwe yê pêşmerge 
dibêje: “Çavnihêriya min ji Hibza 
Demokrat û hevjînê xwe yê pêşmerge 
eva ye ku, dirêjîderê rêzaba rêberên 
şehîd Qazî û Qasimlo û Şerefkendî 
bin, jiber ku weke rêberê me yê şehîd 
Dr.Qasimlo dibêje; “Baştirîn padaş bo 
şehîdan berdewamiya rêya wan e”. 

Zara Mihemedî roja herî xweş a 
jiyana xwe weha tîne ziman: “Yek ji 
bîreweriyên herî xweş ên jiyana min 
eva bû ku, wî çaxî binke û baregehên 
Hizbê zêde û berbilav bûn, mixabin 
temenê pêşmergatiya min jî tenê yek 
sal bû, lê bi vî halî ji, ev şanazî bûye 
nisîbê min ku berî şehîdkirinê, ez Dr. 
Se’îdê rêber ji nêzîk ve bibînim û 
wêneyekî ji digel wî bikişînim, eva 
yek ji rojên herî xweş ên jiyana min e, 
û tu carî bal min nahê jibîrkirin. Xûya 
ye ku rojên herî xweş ên jiyana min 
hindik in, lê serkevtin û destanrêsiyên 
hêza pêşmergeyên Hibza Demokrat 


di hejmarek şerên li dû hev di sala 
1989’an de, ku Melbenda 2 ya Seqizê 
tomar kir yek ji wan rojên xweş ên 
jiyana min in. Di wan şeran de hêza 
pêşmerge li hemberî êrîşên rejîmê de 
sekinî û bi şikandina êrîşa dujmin, 
rejîm şermezar kirin”. 

Zara Mihemedî li hember de roja 
herî nexweş a jiyana xwe weha tîne 
ziman; “Rojên nexweş di jiyana siyasî 
ya min de jî zêde ne, lê roja herî 
nexweş ew roj bû ku Dr. Se’îdê rêber, 
bi destê terorîstên rejîma Komara 
Islamî ya Iranê hate şehîdkirin”. 

Zara Mihemedî bi vê peyamê dawiyê 
bi hevpeyvîna xwe tîne: “Ez dax- 
wazê ji keç û jin û dayîkên Kurd- 
istanê dikim ku, di perwerdekirina 
zarokên xwe de, bihêzkirina hesta 
welatparêziyê liberçav bigirin, da 
ku nifşek perwerde bibe ku tevlî 
refên pêşmerge bibe, bone serxistina 
armanca şehîdan”. 


B irîna jidestçûna rêberên şehîd 
û hemû şehîdên rêya rizgariya 
Kurdistanê, bi qasekî biêş e, ku 
her mirovekî xebatkar ku hest bi 
bindestî û êş û elemên gelê xwe 
bike û, hevdem cangorîtiya wan 

şehîdan ji bîr neke, ku bona parastina 
kerameta gelê xwe canê xwe pêşkêşî 
baregehên azadiyê kirine, dibîne ku 
piştî derbeazbûna bi dehan salî, hêj 
birîn kûr û bijan e. 

Zara Mihemedî jî yek ji wan xebat- 
karên jin di refên Hizba Demokrata 
Kurdistana îranê de ye ku niha jî 
birîna jidestçûna rêberên şehîd, 
giraniyê dixe ser dilê wê, û dibêje ku; 
“Roja şehîdketina wan tu carî nahên 
jibîrkirin”. 


Zara Mohemedî keça “Rehîm”, 
sala 1976’an (1355) li gundê “Dere 


Simayîl” a ser bi bajarê Seqizê hatiye 
dinê. 

Zara Mihemedî seba nasyariya xwe 
digel Hizba Demokrat û tevgera 
rizgarîxwaziya gelê Kurd li Kurdis- 
tana Rojhilat dibêje: “Min bo cara 
Yekemîn di sala 1983’an (1362) de 
Hizba Demokrat nas kir, wî çaxî 
temenê min 7 salî bû, min digot ezê 
herim bibim pêşmerge, lê malbata 
min ji min re digotin ku, şoreş dûr û 
dirêj û berdewam e, bila hinek din 
temenê te mezin bibe, piştre here û 
tevlî refên pêşmerge be.” 

Zara Mihemedî herweha tevlîbûna 
xwe ya di nava refên Hizba De- 


mokrat de, weha 
tîne ziman: “Sala 
1990’î (1369) ez 
digel Şehîd “Êqbal 
Bêygî” nasyar 
derketim, ku di 
Komîteya Şaristana 
Seqizê ya PDKÎ de 
pêşmerge bû, min 
daxwaz ji wî kir ku 
min weke endam di 
teşkîlata Hizbê de 
qebûl bikin, şehîd 
Êqbal daxwaza 
min qebûl kir û bi 
fermî bûme endama 
Hizbê, û sala paştir 
(199l)1370’î min 
qonaxa xebata xwe 
guherî û bi fermî 
bûme pêşmerge di 
Hibza Demokrat a 
Kurdistana îranê 
de”. 

Zara Mihemedî ya xebatkar derheq 
bi jiyana xwe ya hevpar ji Agiriyê re 
dibêje: “ Sala 1991’an aZayînî (1370) 

min 
digel 
“Sey- 
follah 
Xêyrî” 
yê 


pêşmergeyê Hizba Demokrata Kurd- 
istana îranê jiyana hevpar pêk anî ku 
xwediyê 2 birayên şehîd e.” 

Zara Mihemedî piştî bi salan jiyana di 
nava şoreşê de dibêje: “Piştî derba- 
zbûna wan hemû salan bi ser jiyana 
pirr ji zehmetî ya di nava şoreşê 
de ku hemû di nava awareyiyê de 
derbaz bûye, niha jî şanaziyê bi xwe 
dikim ku di refên PDKÎ de me, û wê 
berdewam jî bim li ser rêbaza xwe, 
heya gihîştina bi rizgariya Kurdistana 
Şirîn.” 

Pêşmergeya xebatkar Zara Mi- 
hemmedî derheq çavnihêriya xwe 

Saziyên mafê mirovan daxwazê ji Ewrûpayê dikin zext û givaşên ser îranê zêde bikin 


D u saziyên berevankar ê maf mirovan ku li ser mijara binpêkirina mafên miro- 
van di îranê de disekinin, daxwazê ji welatên Ewrûpayê dikin ku, bona seki- 
nandina cezaya bidarvekirinê, zext û givaşên zêde bixin ser rejîma Îslamî ya îranê. 

“Saziya Mafê Mirovan di îranê de” û herweha saziya navnetewî ya binavê “Li dijî 
cezaya bidarvekirinê lihev bikin” di rapora xwe ya salane de, ku taybet e bi mijara 
cezaya bidarvekirinê di îranê de, daxwaz ji wan welatên Ewrûpayî kirine ku têkilî digel 
rejîma îranê hene ku, bona sekinandina cezaya îdamê û çaksaziyên bingehîn di yas- 
ayên dadweriya îranê de, zext û gîwaşên zêde bixin ser rejîma Tehranê. Rapor herweha 
“Dadgehên Şoreşê” bi tundî rexne dike û wan weke sedema sereke ya bidarvekirinên 
zêde, bê berçavgirtina yasa û rêsayên dadweriyê dide zanîn. 

Rapor dibêje ku di sala 2016’an de 530 kes di îranê de hatine îdamkirin, ku tenê 232 kes 
ji wan bi fermî ji aliyê rejîmê ve hatine ragehandin, û nêzîk bi %65 ji wan, wate 340 kes 
ji aliyê “Dadgehên Şoreşê” ve bi îdamê hatine mehkûmkirin. 

Di raporê de hatiye ku pitir ji 170 kes bi tawana madeyên hişber û 142 kes bi tawana 
kuştinê hatine îdamkirin, ku 5 kes ji wan zarokên di bin temena yasayî de bûne û 9 kes 
jî jin in. Eva di demekî de ye ku sazî û nawendên navnetewî daxwaz ji rejîmê kirine ku 
îdama di cihên giştî û pêşberî çavên xelkê bide sekinandin, lê bi vî halî jî di sala 2016’an 
de 33 kes di îranê de liber çavên xelkê û di cihên giştî de hatine bidarvekirin. Rapor 
herweha eşkere dike ku di gerra yekem a serkomariya Hesen Rûhanî de ku wê bi dawî 
tê, rêjeya îdaman di îranê de gellek zedetir bûye ji 2 gerên serkomarê berê, wate Mehmûd 
Ehmedînijad de. 



Nîkî Hêlî Bêhelwêstiya civaka cîhanî li hember bûyerên sala 88’an di îranê de rexne kir 


N ûnera dewleta Donald Trump di rêkxistina “NY” de, siyasetên dewleta Barak Obama, serkom- 
arê berê yê Amerîkayê derheq bi nerazîbûnên sala 1388’an a Rojî di îranê de, bi tundî rexne 

kir. 

Nûnera Amerîkayê di “NY” de, di gotara xwe ya roja Çarşemiyê 29’ê Adara 2017’an de, liser nerazîbûnên 
sala 1388’an a Rojî di îranê de sekinî û, pêdagirî liser binpêkirina berfireh a mafê mirovan di îranê de, û 
bêdengbûn û bê helwêstiya siyasetvanên civaka cîhanî di vê derheqê de kir. 

Di hilbijartinên serkomariya sala 1388’an de, piştî vê ku serkewtina “Mehmûd Ehmedînijad” hate rage- 
handin, binav çaksazîxwazên îranê bas ji saxtekariyên rêkxistî di encama dengdanê de kirin, û dest avêtin 
meşên nerazîbûnê, di bersiv de dezgehên serkut û ewlehiya rejîmê daketin nava kolanan de û dest avêtin 
tepeserkirina xelkê û di encam de bi dehan kes hatine kuştin û bi sedan kes jî hatin destbiserkirin. 

Nîkî Hêlî di gotara xwe de dibêje ku, kuştina hinek ji xelkên nerazî liser kolanan, morala xelkê nerazî 
bilind kir, lê bijardeyên civaka navnetewî lê xwedî demeketin û berjewendiyên din hilbijartin. Hêlî siyas- 
etvanên navnetewî bi berdana pişta xelkê nerazî di îranê de, bona parastina berjewendiyên xwe tawanbar kirin û got, mirina xelkê nerazî liser kolanan û hêvî û xewnên 
xelkê îranê nehatine berçavgirtin, û hemû bi avê re hatine berdan. 



Rejîma îranê hewla têkdana seyran û xweşiyên xelkê dide 



R 


ejîma Îslamî ya îranê ji rêya kirêgirtiyên xwe ve, hewla têkdana seyran û xweşiyên xelkê, di roja u Sêzdeh Bider”a îsal de da. 


Li gorî nûçeya gehiştî destê Kurdistanmedia yê, kirêgirtiyên Sipaha Terorîst a Pasdarên rejîmê, li 
“Geliyê Bênar” a ser bi devera Mirgewer a Urmiyê, êrîş birin ser xelkê di dema seyrana 13’e Bederê 
de, da ku seyran û govend û dîlana van tevlî hev bike. 


Lê xelkê derorê digel kirêgirtiyên Sipahê berbirû bûn û di encam de girjî û alozî derketin holê. 
Nûçegihanê Kurdistanmedia yê di vê derheqê de ragehand ku, heya gehîştina vê nûçeyê tu zaniyari- 
yek lidor zirarên wî şer û pevçûnê belav nebûne. 


Her di vê derheqê de kirêgirtiyên rejîmê li gundê “Şiyan” a ser bi bajarê Sine jî, bi merema têkdana 
xweşî û seyrana xelkê, êrîş birin ser govend ku dîlana xelkê, di dema seyrana 13’e bederê de. 
Hevdem li herêma Serpêl Zehawê jî, hêzên rejîmê êrîş birin ser xelkê di seyrangehand de, û çend 
xortek destbiser kirin, û serbarê sivikatî û bêrêziyên zêde, liber çavên xelkê gellek ji wan xistin. 
Hatiye ragehandin ku li gundên “Qelawarî” û “Qela Behadorî” a dever Serpêlê û bi giştî ji îlamê 
heya Urmiyê, rejîma Îslamî bi awayên curbicur kêf û xweşî û seyranên xelkê tevlîhev kirine. 

Stranbêja Kurd: Ji ber ku kurdî nizanim, ez şerm dikim 


S tranbêja kurd Nermîn Şewqî ragihand, ew kurd e, lê zimanê kurdî nizane 
û ji ber vê yekê jî şerm dike. 

Nermîn Şewqî li Şamê hatiye dinyayê, ji ber şerê ku li Sûriye û Rojavayê Kurdis- 
tanê diqewime, li paytexta Libnanê bajarê Beyrûdê niştecih bûye. 

Stranbêja navdar Nermîn Şewqî ji Rûdawê re ragihand, tevî ku ew kurd e, zimanê 
kurdî nizane û ev jî, wê aciz dike. 

Şewqî dibêje: “Birastî tevî ku ez kurd im, zimanê kurdî nizanim û ji vêya jî pir 
şerm dikim. Diviyabû ez bizanim. Sedema wê ew e ku dê û bavê min bi min re bi 
kurdî neaxivîn. Em li Şamê bûn. Diya min û bavê min li malê bi hev re bi zimanê 
erebî diaxivîn. Niha ez ji wan dipirsim, çima bi min re bi kurdî neaxivîn.” 

Nermîn Şewqî diyar dike ku hez dike bi zimanên erebî, frensî û îspanyolî stranan bixwîne û dibêje: “Ji ber ku kurdî ni- 
zanim, heta niha min nekarî bi kurdî stranan bibêjim. Lê ez dixwazim herim serdana Başûrê Kurdistanê û demek li wir 
bimînin. Di albuma xwe ya nû de dixwazim çend stranên kurdî bixwînim.” 

Herwiha Nermîn Şewqî destnîşan dike, ji ber ku malbata wê li Şamê dijîn, gelek caran diçe Şamê û dibêje: “Dê û bavê min 
ji bo min pir bi qîmet in, ez bi wan şanaz im, pêwendiya me jî gelek baş e. Li Sûriyê deverên ku di destê Beşar Esed de ne, 
gelek baş in, ti pirsgirêk tine ne. Li wan deveran, hunermend dikarin hunera xwe bimeşînin.” Stranbêja kurd dibêje li Bey- 
rûdê xebatên xwe yên hunerî didomîne û her roj ji bo provayan diçe Operaya Beyrûdê. 



“Bob Dylan” di dawiya dawîn de xelata xwe ya Nobelê girt 


H unermend û stranbêjê amerîkî “Bob Dylan” Xelata Nobelê a Wêjeyê piştî merasîma xelatdayînê bi 4 mehan 
girtiye. 

Li gorî nûçeya televîzyona swêdî ya dewletê SVTê stranbêjê navdar ê amerîkî Bob Dylan Xe- 
lata Nobelê a Wêjeyê piştî merasîma xelatdayînê 4 mehan standiye. 

Hat ragihandin ku li Stockholma paytexta Swêdê di merasimek taybet de Bob Dylan xelata 
wergirt û akademisyênên swêdî “Sture Allen” û “Kjell Espmark” jî beşdarî merasîmê bûne. 

“Bob Dylan” par liyaqî xelata Nobelê hatibû dîtin wî beşdarbûna merasîmê red kiribû û xelatê 
wemegirtibû. Lê îsal ew fikra xwe guherand û ji bo wergirtina xelat çûbû Swêdê. 

Komîteya Nobelê, Xelata Wêje ya 2016an ji bo ku di kevneşopiya mûzîka Amerîkayê de 
şêweyekî nû yê helbestê afirandiye xelata Nobelê dabû Bob Dylan. 


Cemal Sadûn bi stranên xwe yên evîndarî û neteweyî navdar bû 



B erî 3 salan di roja 31’ê Adara 2014’an de hunermendê Kurd yê navdar û dengxweş Cemal 
Sadûn koça dawî kir. 

Cemal Sadûn ji bajarê Dêrikê yê Rojavayê Kurdistanê bû. Cemal bi zindîkirina şahî û dawetên 
welatiyên Kurd, herwiha bi stranên xwe yên evîndarî û neteweyî cihekî berçav di dilê Kurdan de 
girtibû. Koça Cemal xemgîniyeke mezin di dilê guhdar û hogirên wî de dimst kir, kurdan ji berê ve 
dîroka cih û warên xwe bi tev kiltûr û rastiyên war û welat, bi deng û stranên xwe parastine û her 
stranek û heyraneke wan, dîroka civak û netweyekê ye ku ew jî kurd in. 

Cemal Sadûn ne tenê stranbêjê Dêrika Hemko yê dengzelal û hestyar bû, lê ew dildar û evîndarê 
Dêrikê jî bû. Cemal beşek ji bîreweriya Dêrikê û xelkê wê ye û hevalê kêf û xemgîniyên wê bû. 

Wek çawa darek girêdayî axa xwe ye, Cemal jî wiha girêdayî axa xwe bû, lê belê ji neçarî berî wî 
ket riyên dûr û welatên xerîbiyê û ji bo serdana zarokên xwe çûbû Bulgaristanê, lê ji kerb û qehra 
xerîbiyê kezeba wî kul bû. 

Cemalê ku digot ez kevirekî Dêrikê nadim bi hemû Ewrûpayê, di 31 ê adara 2014an de li nexweşxaneyeke Bulgaristanê, 
bêyî ku xatirê xwe ji Dêrikê bixwaze, çavê xwe ji bo heta hetayê girt. Cemal Sadûn di sala 1958an de li Dêrikê di malbateke 
Kurd ya hejar û hunerhez de ji dayik bû. Hîn zarok bû, ji strangotinê hez dike û stranan dibêje û kaseta xwe ya yekemîn 
Zincîr û Qeyd in di sala 1981 ê de belav dike. Cemal heta mirina xwe jî, wek bilbilekî di hemû dawet û şahî, Newroz û 
boneyên Dêrikê de beşdar dibe û bi dengê xwe yê taybet û xweş dilê dêrikiyan geş dike. 

Dengê Cemal dengê ax û hewaya Dêrik, Eyndîwar, Zaxo û Cizîra Botanê bû. Eger şahî be, Cemal kevir û tehtên qelaçan jî 
dianîn semayê, eger xem û şîn be yan mewalek be mirov bi girî dida. 

Cemal li ser Kurdistanê jî stranên xweş dibêje. Bi taybetî rêbaza Barzaniyê nemir wek riya felat û xilasbûna gelê xwe dibîne 
û pir pêve tê girêdan û stranan li ser dibêje. Cemal ku yek ji ejnebiyên parêzgeha Hesekê û qurbaniyekî serjimêriya awarte 
ya 1962an bû, ji ber hest û stranên xwe yên neteweyî gelek caran hat girtin û îşkencekirin û zulm û tadeyeke mezin ji destê 
desthilata Beisî ya Sûriyê xwar. Wek çawa aşiqek di sînga maşûqa xwe de radize, Cemal Sadûn niha di bin axa Dêrikê de di 
xeweke bêdawî de ye, lê deng û stranên wî di dilê Kurdan de hişyar û zindî ne. 



Gotinên 

Navdaran 


v. 


j 



Darên ku dereng digihên darên herî 
bi ber in. 

Publilius Syrus 

Yê ku xwe bispêre dareke baş bêî sî 
namîne. 

George Harbert 

Xemkişandin ji mirinê bêtir cesaretê 
dixwaze. 

Napoleon 

Ger nan hebe her xem tê kişandin. 

Cervantes 

Xorto wilo bixebite: An bi xwe çêke, 
an arîkariya 

ewan bike ko çêdikin, ava dikin... 

Di dinyayê de tu tişt nîne ko tekûz 
bit. 

Di her tiştî de, nemaze di karên 
nû destpêkirî de, pirîcar, kêmanî 
hene. 

Heke te kêmanî dîtin, hema dirêjî 
wan meke. Lê bixebite ko tu 
bikevî nav wan, arîkariya daniyan 
bikî û wan kêmaniyan 
biedilînî. 

Hilweşandina stûnekê hêsanî ye. 

Huner di rastkirina stûna xwêl de ye. 

Kurd ji hev cuda dilopên baranê 
ne, cihê cihê têne daqurtandin. Ko 
gihane hev dibin lehî, lehîke boş. Tu 
kes, tu tişt li ber wan nikare bisekine. 

Felata welatê me di rabûna vê lehiyê 
de ye. 

Celadet Alî Bedir-Xan 

♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

